b'\n_START_ARTICLE_\nBjeloruska Premier liga\n_START_SECTION_\nPovijest\n_START_PARAGRAPH_\nPremijer liga Bjelorusije je osnovana 1992. godine. Prvi sudionici su bili Dinamo Minsk jedini bjeloruski predstavnik u prvoj Sovjetskoj ligi, pet klubova koji su se natjecali na ni\xc5\xbeim nivoima natjecanja u SSSR-u, a ostalih 10 ekipa su bili \xc4\x8dlanovi Prve lige Bjeloruske SSR. Odlu\xc4\x8deno je da se promjeni sistem natjecanja, odnosno da se promjeni sezona lige od sovjetskog stila (jednogodi\xc5\xa1nja) u europski sistem igranja u dvije godine (jesen-prolje\xc4\x87e). Da bi to omogu\xc4\x87ili, prvo prvenstvo u sezoni (1992.) je odigrano sa 16 ekipa po jednostrukom liga sistemu od 15 kola (utakmice bez uzvrata). Liga je po\xc4\x8dela 18. travnja, a zavr\xc5\xa1ila 20. lipnja. Zbog skra\xc4\x87enja sezone iz lige nije ispala nijedna ekipa a liga je popunjena jednom ekipom iz drugog ranga. Tako je sezona 1992.-1993. odigrana sa 17 ekipa, da bi ve\xc4\x87 od sljede\xc4\x87e bila vra\xc4\x87ena na 16 ekipa. U 1995. eksperiment sa sistemom jesen-prolje\xc4\x87e, pokazao se neuspje\xc5\xa1nim i nepodobnim za nogomet zbog lo\xc5\xa1ih vremenskih uvjeta u Bjelorusiji u kasno ljeto i rano prolje\xc4\x87e, pa je donesena odluka da se sezona vrati na igranje u jednoj godini. Natjecanje 1995. godine je odr\xc5\xbeano kao i u prvoj sezoni (samo pola sezone) da bi od po\xc4\x8detka sljede\xc4\x87e sezone 1996. po\xc4\x8delo igranje od travnja do listopada._NEWLINE_Do 2000. godine broj ekipa u ligi se mijenjao nekoliko puta. U 2001. liga je svedena na 14 klubova, ali u 2003. je pro\xc5\xa1irena ponovo na 16. Po\xc4\x8detkom 2005., po\xc5\xa1to su se dva kluba povukla prije po\xc4\x8detka sezone, liga je ponovo svedena na 14 klubova, da bi se opet pro\xc5\xa1irila na 16 u 2008. Iste godine done\xc5\xa1ena je odluka da se postupno smanjuje broj klubova lige, pa je smanjen na 14 u 2009. i kona\xc4\x8dno 12 u 2010. U sezoni 2010. svi klubovi \xc4\x87e prvi put me\xc4\x91usobno igrati tri puta. Igra se ukupno 33 utakmice po dvije doma a jedna u gostima ili obrnuto. U prvim prvenstvima u ligi je dominirao Dinamo Minsk, koji je osvojio ligu 5 puta za redom (sve sezone izme\xc4\x91u 1992. i 1995.). Tokom sljede\xc4\x87ih 10 sezona 7 razli\xc4\x8ditih klubova je uspjelo da zavr\xc5\xa1i sezonu kao pobjednik: Slavija Mozir (1996.), Dinamo Minsk (1997., 2004.), Dnjepro Mogiljov (1998.), Bate Borisov (1999., 2002.), Bel\xc5\xa1ina Babrujsk (2001.), Gomel (2003.), \xc5\xa0ahtjor Soligonsk (2005.). Od 2006. lider lige je Bate Borisov, koji je osvojio sedam prvenstva zaredom (2006.-2012) i postao prvi bjeloruski klub koji stigao do grupne faze Lige prvaka (2008., 2011. i 2012.) i Europske lige (2009. i 2010.).'